สอบถามคุณค่าคือ2-3วันมานี้มีอาการคลื่นไส้อาเจียนตลอดแต่ทุกครั้งที่อาเจียนคือเป็นน้ำอย่างเดียวเลยนะคะมีอาการมึนๆหัวอ่อนเพลียประจำเดือนขาดมา10กว่าวันแล้วค่าแต่ตรวจการตั้งครรภ์ขึ้รขีดเดียวสาเหตุเกิดจากอะไรได้บ้างคะ🙏🏻
สวัสดีค่ะ หากได้ตรวจหาการตั้งครรภ์อย่างถูกต้อง แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นค่ะ แต่หากไม่แน่ใจ ควรลองตรวจซ้ำดูอีกครั้ง หากยังคงตรวจไม่พบ อาการคลื่นไส้ อาเจียน ก็อาจเกิดจากสาเหตุ เช่น- อาหารเป็นพิษ ซึ่งนอกจากอาเจียนแล้ว อาจมีปวดท้อง ท้องเสียร่วมด้วยได้- กระเพาะอาหารอักเสบ แต่จะไม่ได้มีอาการอาเจียนเป็นอาการเด่น มักมีปวดท้องหรือจุกแน่นลิ้นปี่เป็นหลัก ร่วมกับมีอาการท้องอืด อาหารไม่ย่อย เรอบ่อย เป็นต้น- ผลข้างเคียงจากการทานยาบางอย่าง เช่น ยาคุมกำเนิด ยาปฏิชีวนะ ยาเคมีบำบัด รวมถึงเครื่องดื่มที่มีแอลกอฮอล์ เป็นต้น- การมีความเครียด วิตกกังวล- โรคติดเชื้อต่างๆ แต่ก็จะมีไข้ และอาการอื่นๆ ตามแต่ละโรคไปในเบื้องต้น ควรดื่มน้ำครั้งน้อยแต่บ่อยๆ เพื่อป้องกันไม่ให้ร่างกายขาดน้ำ และอาจจิบน้ำเกลือแร่เสริม แต่ยังไม่ควรทานอาหารใดๆ และไม่ควรดื่มเครื่องดื่มต่างๆ และทานยาแก้อาเจียนเช่น ยาเมโทโคลพราไมด์ (metoclopramide) เป็นต้น หากอาการยังไม่ดีขึ้น มีอาเจียนมากจนไม่สามารถดื่มน้ำได้ หรือมีอากาารอื่นๆ ร่วม เช่น มีไข้ ปวดท้องมากร่วมด้วย ก็ควรไปพบแพทย์เพื่อตรวจรักษาค่ะ